સુરતમાં નોટરી વકીલોનાં વિરોધ પ્રદર્શન વેળાની તસવીર

જેમકે આવકનો દાખલો, જાતિનો દાખલો, રાશનકાર્ડ સંબંધિત સેવાઓ. આમ કુલ 22 પ્રકારની સેવાઓ તેમાં સામેલ કરાઈ છે. પરંતુ આ સેવાઓ મામલે સરકારે જારી કરેલા એક પરિપત્રને કારણે વિવાદ સર્જાયો છે.

પરિપત્ર અનુસાર ઉપરોક્ત રેશનકાર્ડમાં નામ ઉમેરવું, રેશનકાર્ડમાંથી નામ કમી કરવું, રેશનકાર્ડમાં નામ બદલવું, નવું રેશનકાર્ડ કઢાવવું, ડુપ્લિકેટ રેશનકાર્ડ કઢાવવું, રેશનકાર્ડમાંથી નામ અલગ કરવું, વિધવા સહાયનો દાખલો, ટેમ્પરરી રહેણાંકનો દાખલો, આવકનો દાખલો, બિનઅનામત જ્ઞાતિનો દાખલો, સિનિયર સિટિઝનનો દાખલો, ભાષાકીય લઘુમતીનું સર્ટિફિકેટ, ધાર્મિક લઘુમતીનું સર્ટિફિકેટ, વિમુક્ત-વિચરતી જ્ઞાતિનું સર્ટિફિકેટ, મુખ્યમંત્રી કૃષિ સહાય, વિધવા સહાય અંગેની એફિડેવીટ, રેશન કાર્ડ સંબંધિત એફિડેવીટ, જ્ઞાતિ સર્ટિફિકેટ અંગેની એફિડેવીટ, નામ બદલવા અંગેની એફિડેવીટ વગેર સહિતની સેવાઓ આવરી લેવામાં આવી છે. આ 22 સેવાઓ માટે જરૂરી સોગંદનામા (નોટરી)ની સત્તા સરકારે ગ્રામ પંચાયત અધિકારી એટલે કે તલાટી-કમ-મંત્રીને આપી છે.

કહેવાય છે કે ગામડાની વ્યક્તિને ગામમાં જ સેવાનો સીધો ત્વરિત લાભ મળે એટલે આ પગલું લેવાયુ... બીજા 4000 અક્ષરો માટે લેખ ચાલુ રાખો:
ં છે.

પરંતુ રાજ્યની વકીલઆલમમાં તેના અલગ પડઘા પડ્યાં છે. રાજ્યમાં વિવિધ જિલ્લાઓમાં વકીલ અને નોટરી ઍસોસિયેશન સરકારના આ પગલાનો વિરોધ કરી રહ્યા છે. 

'સરકારનો પરિપત્ર ગેરકાનૂની છે'

જામનગરમાં પણ વહીવટીતંત્રને વિરોધની રજૂઆત કરાઈ

સુરત ડિસ્ટ્રિક્ટ 'નોટરી વૅલ્ફેર ઍસોસિયેશન'ના પ્રમુખ ચંદ્રકાન્ત સોનીએ બીબીસી સાથેની વાતચીતમાં કહ્યું કે રાજ્ય સરકારે જારી કરેલો પરિપત્ર ખરેખર ગેરકાનૂની છે.

તેમણે કહ્યું, "કેન્દ્ર સરકારના વિવિધ કાયદાઓ અનુસાર નોટરી અને સોગંદનામાની સત્તા માત્ર ગેૅઝેટેડ અધિકારી અથવા લશ્કરના અધિકારી અથવા નોટરીને જ હોય છે. સરકારે કાયદો બદલ્યા વગર જ મનસ્વીપણે આ નિર્ણય કર્યો છે."

"વળી સરકાર કાયદો બદલીને આવો નિર્ણય કરે તો પણ અમને મંજૂર નથી. કેમ કે નોટરી કરવા માટે એક લાયકાત તો હોવી જોઈએ. વળી સરકારે જે પરિપત્ર કર્યો છે તેમાં જે કલમનો ઉલ્લેખ છે તે અનુસાર કોઈ પણને આવી રીતે સત્તા ન આપી શકાય."

"અમારે બાર કાઉન્સિલ સાથે વિચારણા ચાલી રહી છે. જો યોગ્ય લાગશે તો આગળ કાનૂની લડાઈ પણ લડીશું અને પ્રદર્શન પણ કરીશું. હાલ તો અમે સ્થાનિક વહીવટીતંત્રને અમારી રજૂઆત કરી છે."

"રાજ્યમાં માત્ર અમે જ નહીં પણ અમદાવાદ, રાજકોટ સહિતના જિલ્લાઓમાં નોટરી વકીલો આનો વિરોધ કરી રહ્યા છે. વળી આખા દેશમાં ગુજરાતમાં જ તલાટીને આવી સત્તા અપાઈ છે."

તલાટી મંડળનું શું કહેવું છે?

પરિપત્ર

અત્રે નોંધવું કે 8 ઑક્ટોબરે મુખ્ય મંત્રી વિજય રૂપાણીએ ડિજિટલ સેવા સેતુ પ્રોજેક્ટ લૉન્ચ કર્યો હતો. જેના અંતર્ગત 2021 સુધીમાં 14000 ગ્રામ પંચાયતોને તેમાં જોડી લેવાશે એવી જાહેરાત કરાઈ હતી.

જે પરિપત્રથી વિવાદ થયો છે અને પરિપત્ર અનુસાર તલાટીને સત્તા અપાઈ છે આથી બીબીસીએ તલાટી મંડળ સાથે વાત કરવાની કોશિશ કરી.

નવસારી જિલ્લા તલાટી-કમ-મંત્રી મંડળના પ્રમુખ કેતન પટેલે આ મામલે કહ્યું,"સરકારે અમને સત્તાઓ આપી છે તે માત્ર 22 સેવાકીય પ્રવૃત્તિઓ માટે જ છે. તેનાથી અમે કોર્ટમાં રજૂ કરવાં પડતાં ઍફિડેવિટ નથી કરી શકવાના."

તેમણે વધુમાં કહ્યું, "એક તો લોકોએ તાલુકા કક્ષાએ 15-20 કિલોમીટર દૂર જવું પડતું હતું, આમ લોકોનો સમય અને પૈસા બચી જશે. ઉપરાંત નોટરી માટે ઓછામાં ઓછો 300 રૂપિયાનો ખર્ચ અને આવવા જવાનો ખર્ચ થતો. એ પણ બચી જશે અને કામ સરળતાથી તથા ઝડપી થશે."

"વળી જ્યાં સુધી નોટરીની સત્તા અને કાયદાકીય જ્ઞાનની વાત છે તો અમને ખરેખર માત્ર સેવાકીય બાબતો જે પ્રોજેક્ટમાં લૉન્ચ કરાઈ છે તેનું સોગંદનામું...